CELEX: 62008CN0169
Language: sk
Date: 2008-04-21 00:00:00
Title: Vec C-169/08: Návrh na začatie prejudiciálneho konania, ktorý podal Corte costituzionale (Taliansko) 21. apríla 2008 – Presidente del Consiglio dei Ministri/Regione autonoma della Sardegna

5.7.2008   
            
            
               SK
            
            
               Úradný vestník Európskej únie
            
            
               C 171/24
            
         Návrh na začatie prejudiciálneho konania, ktorý podal Corte costituzionale (Taliansko) 21. apríla 2008 – Presidente del Consiglio dei Ministri/Regione autonoma della Sardegna
   (Vec C-169/08)
   (2008/C 171/35)
   Jazyk konania: taliančina
   Vnútroštátny súd, ktorý podal návrh na začatie prejudiciálneho konania
   Corte costituzionale
   Účastníci konania pred vnútroštátnym súdom
   
      Žalobca: Presidente del Consiglio dei Ministri
   
      Žalovaný: Regione autonoma della Sardegna
   Prejudiciálne otázky
   
               1.
            
            
               Má sa článok 49 Zmluvy vykladať v tom zmysle, že vylučuje uplatnenie ustanovenia, v danom prípade ustanovenia článku 4 zákona regiónu Sardínia č. 4 z 11. mája 2006 (Rôzne ustanovenia o príjmoch, rekvalifikácii výdavkov, sociálnych politikách a o rozvoji) v znení článku 3 ods. 3 zákona regiónu Sardínia č. 2 z 29. mája 2007 (Ustanovenia o vytvorení ročného a viacročného rozpočtu regiónu – finančný zákon 2007), podľa ktorého regionálna turistická daň na pristátie lietadiel zaťažuje iba podniky, ktoré majú daňový domicil mimo územia regiónu Sardínia, prevádzkujúce lietadlá, ktoré sami používajú na prepravu osôb v rámci vykonávania činnosti všeobecných leteckých služieb obchodníkov?
            
         
               2.
            
            
               Je tento článok 4 zákona regiónu Sardínia č. 4 z roku 2006 v znení článku 3 ods. 3 zákona regiónu Sardínia č. 2 z roku 2007, za predpokladu, že regionálna turistická daň na pristátie lietadiel zaťažuje len podniky, ktoré majú daňový domicil mimo územia regiónu Sardínie, prevádzkujúce lietadlá, ktoré sami používajú na prepravu osôb v rámci vykonávania činnosti všeobecných leteckých služieb pre obchodníkov – podľa článku 87 Zmluvy – štátnou pomocou podnikom prevádzkujúcim rovnakú činnosť, ktoré majú daňový domicil na území regiónu Sardínie?
            
         
               3.
            
            
               Má sa článok 49 Zmluvy vykladať v tom zmysle, že bráni uplatneniu ustanovenia, v danom prípade uvedeného ustanovenia článku 4 zákona regiónu Sardínia č. 4 z roku 2006 v znení článku 3 ods. 3 zákona regiónu Sardínia č. 2 z roku 2007, podľa ktorého regionálna turistická daň na zakotvenie rekreačných plavidiel zaťažuje iba podniky, ktoré majú daňový domicil mimo územia regiónu Sardínia, prevádzkujúce rekreačné plavidlá a ich podnikateľská činnosť spočíva v poskytovaní týchto plavidiel tretím osobám?
            
         
               4.
            
            
               Je tento článok 4 zákona regiónu Sardínia č. 4 z roku 2006 v znení článku 3 ods. 3 zákona regiónu Sardínia č. 2 z roku 2007, za predpokladu, že regionálna turistická daň na zakotvenia rekreačných plavidiel zaťažuje len podniky, ktoré majú daňový domicil mimo územia regiónu Sardínie, prevádzkujúce rekreačné plavidlá, ktorých podnikateľská činnosť spočíva v poskytovaní týchto plavidiel tretím osobám – podľa článku 87 Zmluvy –, štátnou pomocou podnikom prevádzkujúcim rovnakú činnosť, ktoré majú daňový domicil na území regiónu Sardínie?